**Kátyúzási munkák indulnak a város több útszakaszán**

2024. március 18-án indítja el a Városgazda az útburkolat javítási munkáit alvállalkozó bevonásával, több helyszínen és folyamatos munkavégzéssel. Az úthibák kezelése a Szinva-Fonoda utcák, Belváros, Bertalan-Erenyő utcák, Diósgyőr és az Avas területén várhatóak. Az útjavítási munkák fő közlekedési útvonalakat éppúgy érintenek, mint néhány valóban az elmúlt időszakban rossz állapotba került, forgalmasabb mellékutcát is.

A szokásoknak megfelelően előzetesen a Társaság Útellenőri Szolgálatának előzetes felmérése, a javítási munkák előkészítése folyt, mely alapján kijelölésre kerültek a javításra szoruló útszakaszok. Az egész évben zajló kisebb felületű javítások mellett a nagyfelületű útjavítási munkák azonban csak a melegebb idő beköszöntével, valamint az aszfaltkeverő telepek megnyitásával kezdődhet el. Ezek alapján közel 26.465 négyzetméter felületen, mintegy 2500 köbméter aszfaltot dolgoznak majd be.

A felújítások és javítási munkák idején a városban több helyen kell számítani félpályás korlátozásra, a forgalmasabb szakaszokon torlódás alakulhat ki.

A Miskolci Városgazda Nonprofit Kft. folyamatos tájékoztatást ad az útfelújítással érintett helyszínekről. Ugyanakkor kérik a közlekedőket, hogy az úton dolgozók és a többi járművezető biztonsága érdekében tartsák be a munkavégzéssel érintett szakaszon érvényes forgalmi rendet, amelyet minden esetben táblák jeleznek.